༄༅། ། དང་པོ་ཚོགས་བདག་མགོན་པོའི་བསྐྱེད་ཆོག་ཉུང་ངུར་བསྡུས་པ་ནི། ཨོཾ་སྭ་བྷཱ་སོགས། སྟོང་པའི་ངང་ལས་སྐད་ཅིག་གི་རང་ཉིད་ཡི་དམ་ལྷར་གསལ་བའི་མདུན་དུ་གཏོར་མ་གྲུ་གསུམ་མཐིང་ནག་འབར་
བའི་གཞལ་ཡས་ཁང་ཆེན་པོར་གྱུར་པའི་དབུས་སུ་པད་ཉི་རོ་ཡི་གདན་ལྀ་ཧཱུྃ་ལས་དཔལ་མགོན་རྣམ་སྣང་ཚོགས་ཀྱི་བདག་པོ་སྐུ་མདོག་མཐིང་ནག་བིང་ཆེན་དང་ཐོད་ཁྲག་བསྣམས་པ། དར་ནག་གི་
བེར་ཕྱམ་དང་ཆོས་གོས་གསོལ་ཞིང་དུར་ཁྲོད་རོལ་པའི་ཆས་ཀྱིས་བརྒྱན་པ། སག་ཏི་སྔོན་པོའི་ཆག་ལྷམ་མནབ་ཅིང་གྱད་ཀྱི་དོར་སྟབས་སུ་བཞུགས་པ། དེའི་མདུན་དང་ཁོར་ཡུགས་སུ་ཡུམ་ཡཀྵ་བེེ་
ཏ་ལི། སྐུ་གསུང་ཐུགས་ཀྱི་མགོན་པོ། ཕྱོགས་བཅུའི་མགོན་པོ། སྡེ་བརྒྱད་ཀྱི་མགོན་པོ་ལ་སོགས་ལྷ་དམག་བྱེ་བ་དུང་ཕྱུར་གྱིས་བསྐོར་བ་ཐམས་ཅད་ཀྱི་གནས་གསུམ་འབྲུ་གསུམ་གྱི་མཚོན་པ་དང་རང་
རང་གི་སྲོག་ཡིག་ལས་འོད་ཟེར་འཕྲོས་པས། འོག་མིན་གསང་བ་ཆེན་པོའི་ཞིང༌། དུར་ཁྲོད་མེ་རི་འབར་བ། རྩུབ་འགྱུར་ཚལ། མདུང་དང་རལ་གྲི་གཤིབ་པའི་ཕོ་བྲང་ནས་ཡེ་ཤེས་ཀྱི་མགོན་
པོ་འཁོར་དང་བཅས་པ་ལ་ཕོག་པས་སྔོན་གྱི་དམ་ཚིག་དྲན་ནས་ཆོས་ཀྱི་སྐུ་ལས་གཟུགས་ཀྱི་སྐུར་བཞེངས་པར་བསམ། གཉིས་པ་སྙན་གསན་ནི། ཧོ་དགོངས་སུ་གསོལ་ལོ། སོགས། བཱི་མ་ལས་སོ། །
ব
413
ཀ

414

عنا
415